**Vispārīgās vienošanās Nr. 01J02-1/184**

Rīgā, 2017.gada 30.augustā

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) rīkojas rektors Leonīds Ribickis, turpmāk – Pasūtītājs, no vienas puses,

**SIA „AMG Ziedi”**, kuru atbilstoši statūtiem pārstāv tās valdes locekle Gunita Ivuškāne, turpmāk - Vienošanās dalībnieks Nr. 1,

**SIA „Karkadē”**,kuru atbilstoši statūtiem pārstāv tās valdes locekle Sandra Purviņa, turpmāk - Vienošanās dalībnieks Nr. 2,

**SIA „Ls happiness factory”** kuru atbilstoši statūtiem pārstāv tās valdes locekle Lote Aija Mežaka, turpmāk - **Vienošanās dalībnieks Nr. 3**,

turpmāk – ***VIENOŠANĀS DALĪBNIEKI***, no otras puses, visi kopā un katrs atsevišķi turpmāk - Puses,

pamatojoties uz Publisko iepirkumu likuma 9. panta kārtībā organizētā iepirkuma **„Griezto ziedu, ziedu pušķu, ziedu kompozīciju un dekoru piegāde Rīgas Tehniskās universitātes vajadzībām”, id. Nr.: RTU–2017/61,** turpmāk - Iepirkums, rezultātiem noslēdz šādu vispārīgo vienošanos, turpmāk – Vienošanās:

1. **VIENOŠANĀS MĒRĶIS UN PRIEKŠMETS**
	1. Vienošanās priekšmets ir **griezto ziedu, ziedu pušķu, ziedu kompozīciju un dekoru piegāde** (turpmāk – Prece, Preces) saskaņā ar Tehnisko specifikāciju, Vienošanās dalībnieka Iepirkumā iesniegto tehnisko un finanšu piedāvājumu (Vienošanās pielikums Nr.1) un šīs Vienošanās noteikumiem.
	2. Preču piegādi veic Vienošanās dalībnieks, kurš Iepirkumā iesniedzis piedāvājumu ar viszemāko cenu. Detalizēta Preču piegādes kārtība un izpilde noteikta šīs Vienošanās 4.nodaļā.
	3. Vienošanās 1.2. punktā norādītais Vienošanās dalībnieks pārdod un piegādā Preci saskaņā ar tehnisko specifikāciju un Piegādātāja tehnisko un finanšu piedāvājumu (Pielikums Nr.1), kas ir Vienošanās neatņemama sastāvdaļa, ievērojot Vienošanās 4.nodaļas nosacījumus.
	4. **Pasūtītājs Vienošanās izpildes laikā ir tiesīgs iepirkt Preces tādā apjomā, kāds tam ir nepieciešams.** Vienošanās darbības laikā Pasūtītājam nav pienākums izpirkt Preces Vienošanās 2.2. punktā noteiktās summas apmērā.
2. **VIENOŠANĀS TERMIŅŠ, VIENOŠANĀS KOPĒJĀ SUMMA UN NORĒĶINU KĀRTĪBA**
	1. Vienošanās termiņš ir 36 (trīsdesmit seši) mēneši no Vienošanās noslēgšanas dienas vai kamēr tiek sasniegta kopējā Vienošanās summa, atkarībā, kurš nosacījums iestājas pirmais.
	2. Vienošanās kopējā summa ir **41 999,00 EUR (četrdesmit viens tūkstotis deviņi simti deviņdesmit deviņi euro)** bez PVN.

Vienošanās kopējo summu veido visu saņemto Preču kopējā vērtība, kuras Pasūtītājs ir saņēmis šīs Vienošanās darbības laikā.

* 1. Preču cena Vienošanās izpildes laikā nevar pārsniegt Vienošanās dalībnieka Iepirkumā iesniegtajā finanšu piedāvājumā (Vienošanās Pielikums Nr.1) norādīto attiecīgās vienības cenu. Preces cenā ir iekļautas visas ar Preces piegādi saistītās izmaksas – Preces piegādes izmaksas, nodokļi, darbaspēka izmaksas, tehniskais nodrošinājumus u.c.
	2. Pasūtītājs veic faktiski piegādāto un pieņemto Preču apmaksu Vispārīgās vienošanās dalībniekam 30 (trīsdesmit) dienu laikā pēc preču pavadzīmes/ rēķina saņemšanas.
	3. Izrakstot rēķinu, tajā obligāti jānorāda iepirkuma identifikācijas numurs, Vienošanās numurs, datums un Pasūtītāja kontaktpersona, pretējā gadījumā Pasūtītājs ir tiesīgs bez soda sankciju piemērošanas kavēt šajā Vienošanās noteikto maksājumu termiņu. Ja Vienošanās dalībnieks nav iekļāvis šajā punktā noteikto informāciju pavadzīmē vai rēķinā, Pasūtītājam ir tiesības prasīt Vienošanās dalībniekam veikt atbilstošas korekcijas pavadzīmē vai rēķinā.
	4. Vienošanās dalībniekam nav tiesības visā Vienošanās darbības laikā palielināt Vienošanās pielikumā Nr. 1 norādītās cenas.

**3.Pārstāvības noteikumi**

* 1. Lai pasūtītu un pieņemtu Preci, parakstītu Preču pavadzīmi, rēķinu vai paziņotu Vienošanās dalībniekam par konstatētiem Preces trūkumiem, Pasūtītājs pilnvaro savus pārstāvjus (turpmāk – Pasūtītājs vai Pasūtītāja pārstāvis), kuru saraksts iekļauts Vienošanās pielikumā Nr.2.
	2. Pasūtītāja pārstāvja pienākumos ietilpst:
		1. apzināt nepieciešamo Preču veidu un daudzumu un veikt to pasūtīšanu no Vienošanās dalībnieka saskaņā ar Vienošanās 4.nodaļas nosacījumiem;
		2. pārbaudīt piegādāto Preču kvalitāti un to atbilstību tehniskajai specifikācijai;
		3. pieņemt Preces un parakstīt preču pavadzīmi/ rēķinu.
	3. Lai kontrolētu Vienošanās saistību izpildi, Pasūtītājs pilnvaro savu Pārstāvi (turpmāk – Pasūtītāja pārstāvis) Ilona Vītola, tālr. 67089477, kuras pienākumos ietilpst:
		1. sekot Vienošanās saistību izpildei;
		2. no Vienošanās dalībnieka pieprasīt atskaiti par Vienošanās izpildes apjomu un Pārstāvju iegādājamo Preču sortimentu un skaitu.
	4. Vienošanās dalībnieks pilnvaro savu pārstāvi, lai nodrošinātu Vienošanās noteikto saistību izpildi:

3.4.1.Vienošanās dalībnieka Nr.1 pārstāvis ir Gunita Ivuškāne, tālrunis 29199941, elektroniskais pasts: ainasziedi@inbox.lv;

3.4.2. Vienošanās dalībnieka Nr.2 pārstāvis ir Kristīne Genviča, tālrunis 26621676, elektroniskais pasts: karkade@karkade.lv;

3.4.3. Vienošanās dalībnieka Nr.3 pārstāvis ir Lote Aija Mežaka, tālrunis 26662509, elektroniskais pasts: info@lslaimesdarbnica.lv.

1. **Piegādes NOTEIKUMI un izpilde**
	1. Preču piegādi Pasūtītājam nodrošina tas Vienošanās dalībnieks, kurš Iepirkumā iesniedzis piedāvājumu ar viszemāko cenu.
	2. Pasūtītājs Preces pasūta no tā Vienošanās dalībnieka, kurš piedāvājis viszemāko cenu (Vienošanās dalībnieks Nr.1). Ja Vienošanās dalībnieks Nr.1 jebkādu iemeslu dēļ nespēj nodrošināt pasūtītās Preces, Pasūtītājam ir tiesības Preces pasūtīt no tā Vienošanās dalībnieka, kurš piedāvājis nākamo zemāko cenu (Vienošanās dalībnieks Nr.2), par to rakstiski informējot Vienošanās dalībnieku Nr.1. Ja nākamais Vienošanās dalībnieks Preces nespēj piegādāt, Pasūtītājs Preces pasūta no Vienošanās dalībnieka, kurš piedāvājis nākamo zemāko cenu (Vienošanās dalībnieks Nr.3).
	3. Pasūtītāja pārstāvis ir tiesīgs veikt pasūtījumu pa tālruni, elektronisko pastu vai uz vietas pie Vienošanās dalībnieka (pie Vienošanās dalībnieka Nr.1 – Rīgā, Nometņu ielā 9 (ziedu salons “Aina”); pie Vienošanās dalībnieka Nr.2 – Rīgā, Tērbatas ielā 19/21 (ziedu salons “Karkadē”); pie Vienošanās dalībnieka Nr.3 – Rīgā, Artilērijas ielā 19), kur tiek pārdota Prece, sastādot pasūtījumu, kura oriģināls tiek iesniegts Vienošanās dalībniekam, bet kopija glabājas pie Pasūtītāja pārstāvja. Ja gadījumā Prece ir nepieciešama īsākā termiņā vai citā termiņā nekā tas noteikts Vienošanās 4.4.punktā, tas jānorāda, veicot pasūtījumu. Tāpat, veicot pasūtījumā jānorāda, vai Preci nepieciešams piegādāt (transportēt) uz kādu no Vienošanās 4.4.punktā noteiktajām adresēm vai arī Pasūtītājs ieradīsies pēc Preces pie Vienošanās dalībnieka tās saņemt uz vietas.
	4. Prece jāpiegādā RTU pārvaldījumā esošajos objektos pēc Pasūtītāja pārstāvja norādītās adreses ne vēlāk kā 2 (divu) darba dienu laikā no Pasūtījuma nosūtīšanas brīža vai ar Pasūtītāja pārstāvi saskaņotā termiņā, kas norādīts pasūtījumā. Ja Pasūtītājam nav nepieciešama Preces piegāde (transportēšana) RTU pārvaldījumā esošajos objektos, tas ir jānorāda, veicot pasūtījumu.
	5. Ja Vienošanās dalībnieks nevar piegādāt konkrētās Preces par nolīgto cenu, pasūtītāja norādītajā termiņā vai nevar izpildīt citas Vienošanās saistības, tā pienākums ir ne vēlāk kā 1 (vienas) darba dienas laikā (vai īsākā termiņā, ja Prece saskaņā ar Vienošanās 4.3.punktu ir bijusi jāpiegādā īsākā termiņā) no pasūtījuma nosūtīšanas brīža rakstveidā par to informē Pasūtītāju. Rakstisku paziņojumu Vienošanās dalībnieks nosūta pa faksu vai elektronisko pastu Pasūtītāja pārstāvim, no kura ticis saņemts pasūtījums. Paziņojumā Vienošanās dalībnieks sniedz informāciju, kuru(-as) pasūtīto(-ās) Preci(-es) nespēj piegādāt, norādot konkrētās Preces nosaukumu, daudzumu un cenu.
	6. Ja Vienošanās dalībnieks nevar nodrošināt Pasūtītājam nepieciešamās Preces piegādi, tam nav tiesību celt pretenzijas pret citu Vienošanās dalībnieku, kurš saskaņā ar Iepirkuma rezultātiem ir piedāvājis nākamo zemāko cenu un var izpildīt visus Pasūtītājam nepieciešamās piegādes nosacījumus.
	7. Vienošanās dalībnieks, kurš nav spējis piegādāt kādu no pasūtītajām Precēm, nezaudē tiesības šo Preces piegādāt nākotnē, citā Pasūtītāja pasūtījumā.
	8. Preces piegādes cena nedrīkst pārsniegt Pretendenta piedāvājumā noteikto cenu. Cenas, kuras piedāvājis Vienošanās dalībnieks Iepirkumā (Pielikums Nr.1), Vispārīgās vienošanās izpildes laikā netiks paaugstinātas.
	9. Pasūtītājs Preces pasūta atbilstoši Vienošanās noteikumiem. Atsevišķos gadījumos, kad Pasūtītājam ir nepieciešams, tas ir tiesīgs iepirkt tādas Preces, kuras nav norādītas tehniskajā specifikācijā, bet ne vairāk kā 10 (desmit) procentu apmērā no Vienošanās kopējās summas Vienošanās darbības laikā. Gadījumā, ja šajā punktā minēto Preci nevar piegādāt Vienošanās dalībnieks, kurš nodrošina Preces piegādi saskaņā ar Vienošanās 4.1.punktu, Pasūtītājs ir tiesīgs pasūtīt šo Preci no Vienošanās dalībnieka, kurš piedāvājis nākošo zemāko cenu. Ja arī šis Vienošanās dalībnieks nevar piegādāt minēto Preci, Pasūtītājs to ir tiesīgs pasūtīt no Vienošanās dalībnieka Nr.3.
2. **PUŠU TIESĪBAS UN PIENĀKUMI**
	1. Vienošanās dalībnieks atbild par Preču atbilstību pielikumā Nr.1 norādītajai preču tehniskajai specifikācijai.
	2. Vienošanās dalībnieks piegādā Preces Pasūtītājam saskaņā ar piegādes noteikumiem, t.i. Piegādātājs piegādā Preces ar savu transportu saskaņā ar Vienošanās pielikumā Nr. 1 noteikto transportēšanas izcenojumu, ja Pasūtītājam ir nepieciešama Preces piegāde (transportēšana) saskaņā ar pasūtījumā norādīto informāciju un, ja Preces summa ir mazāka par 50 EUR bez PVN. Ja Preces summa ir 50 EUR un vairāk bez PVN, Preces piegādi Vienošanās dalībnieks nodrošina bez maksas.
	3. Pasūtītājs apņemas samaksāt Vienošanās dalībniekam par faktiski piegādātajām un pieņemtajām Precēm saskaņā ar šīs Vienošanās noteikumiem. Pasūtītājs Preci ir pieņēmis, ja Vienošanās dalībniekam nav ticis nosūtīts paziņojums par konstatētajiem Preces trūkumiem saskaņā ar Vienošanās 6.2.punktu.
	4. Pēc Pasūtītāja pieprasījuma, Vienošanās dalībnieks iesniedz Pasūtītājam atskaiti par konkrētā pasūtījuma izpildi.
	5. Ja Vienošanās dalībnieks 3 (trīs) reizes vai vairāk Vienošanās izpildes laikā ir piegādājis nekvalitatīvu Preci, par ko Pasūtītājs ir nosūtījis paziņojumus saskaņā ar līguma 6.2.punktu, Pasūtītājs ir tiesīgs vienpusēji izbeigt Vienošanos ar šo Vienošanās dalībnieku un pasūtīt Preces no tā Vienošanās dalībnieka, kurš attiecīgajā iepirkuma daļā Iepirkumā iesniedzis piedāvājumu ar nākošo zemāko cenu. Ja Pasūtītājs vienpusēji izbeidz Vienošanos saskaņā ar šo Vienošanās punktu, tas informē par minēto faktu pārējos Vienošanās dalībniekus.
3. **Preču kvalitāte**
	1. Preču kvalitātei jāatbilst Iepirkuma nolikuma tehniskās specifikācijas prasībām, Iepirkumā iesniegtajam Vienošanās dalībnieka piedāvājumam un Latvijas Republikā noteiktajiem normatīvajiem tiesību aktiem.
	2. Par Preču nepietiekamu kvalitāti, iztrūkumiem, slēptiem defektiem vai kādu citu neatbilstību Vienošanās noteikumiem Pasūtītājs paziņo Vienošanās dalībniekam rakstveidā, nosūtot paziņojumu uz Vienošanās 4.3.punktā norādīto elektronisko pastu, norādot, kādā termiņā minētie trūkumi ir jānovērš. Šādā gadījumā Vienošanās dalībniekam ir pienākums Pasūtītāja noteiktajā termiņā par saviem līdzekļiem novērst konstatēto Preču neatbilstību - par saviem līdzekļiem nomainot pret kvalitatīvām Precēm un piegādājot tās Pasūtītājam.
	3. Pasūtītājam ir tiesības nepieņemt neatbilstošas kvalitātes Preces.
	4. Gadījumā, ja Vienošanās dalībnieks nenomaina nekvalitatīvas Preces atbilstoši Pasūtītāja nosūtītājā paziņojumā norādītajam, Pasūtītājs ir tiesīgs pasūtīt Preci, kurai konstatēta neatbilstoša kvalitāte, no Vienošanās dalībnieka, kurš piedāvājis nākošo zemāko cenu Iepirkumā saskaņā ar Vienošanās 4.nodaļas nosacījumiem.
4. **PUŠU Atbildība, tiesības un pienākumi**
	1. Vienošanās dalībnieks apņemas veikt Preces piegādi Pasūtītājam atbilstoši noslēgtajai Vienošanās un piegādes noteikumiem, kas norādīti, Pasūtītājam veicot pasūtījumu.
	2. Pasūtītājam 3 (trīs) darba dienu laikā no Vienošanās parakstīšanas dienas Vienošanās dalībniekiem jāiesniedz Pasūtītāja pārstāvju sarakstu.
	3. Vienošanās dalībnieks garantē, ka Preču piegādes dokumentos norādītais Preču daudzums atbilst reāli saņemtajam daudzumam. Ja Vienošanās dalībnieka dokumentos ierakstītais Preču daudzums neatbilst reāli saņemtajam to apjomam, Piegādātājs veic attiecīgās korekcijas.
	4. Vienošanās dalībnieks pēc Pasūtītāja Pārstāvja pieprasījuma, 7 (septiņu) darba dienu laikā, iesniedz ziņas par Piegādātajām Precēm: nosaukumu, vietu un skaitu iepakojumā, cenu bez PVN, fasējumu, izcelsmes valsti, mērvienību.
	5. Visu risku par Preču saglabāšanu līdz to nodošanai Pasūtītājam, nes Vienošanās dalībnieks.
	6. Par šajā Vienošanās noteikto termiņa neievērošanu, Pasūtītājam vai Vienošanās dalībniekam ir tiesības pieprasīt no otras Puses līgumsodu 0,1 % apmērā no Vispārīgās vienošanās kopējās summas.
	7. Maksājuma kavējuma dēļ Vienošanās dalībnieks nedrīkst aizkavēt pasūtīto Preču piegādi pasūtījumā noteiktajā piegādes laikā.
	8. Kopējais līgumsoda apmērs nevar pārsniegt 10% no līgumcenas.
	9. Līgumsoda samaksa neatbrīvo Puses no Vienošanās noteiktās saistību izpildes.

1. **Norēķinu termiņi un noteikumi**
	1. Vienošanās dalībnieks nodrošina Pasūtītājam iespēju norēķināties par Preci ar pēcapmaksu saskaņā ar tā izrakstīto rēķinu/pavadzīmi bezskaidras naudas norēķinu veidā.
	2. Pasūtītājs apņemas samaksu par faktiski piegādāto un pieņemto Preci veikt 20 (divdesmit) darba dienu laikā pēc Vienošanās dalībnieka iesniegtā rēķina vai pavadzīmes saņemšanas.
	3. Par piegādātajām Precēm Pasūtītājs maksā Vienošanās dalībniekam, pārskaitot naudu tā norādītajā norēķinu kontā.
2. **Transportēšana**
	1. Ja Preces pasūtījuma summa ir mazāka par 50 EUR bez PVN, Preču transportēšana notiek saskaņā ar Piegādātāja tehniskajā un finanšu piedāvājumā norādīto izcenojumu (Vienošanās pielikums Nr. 1).
	2. Ja Preces pasūtījuma summa ir 50 EUR bez PVN un vairāk, un Pasūtītājam ir nepieciešama Preces piegāde (transportēšana), Vienošanās dalībnieks Preču piegādi (transportēšanu) veic bez maksas
	3. Preču iekraušana un izkraušana notiek uz Vienošanās dalībnieka rēķina, izņemot gadījumus, ja Līdzēji vienojas citādāk.
3. **Nepārvarama vara**
	1. Puses ir atbrīvotas no atbildības par līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (*nepārvarama vara*), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks.
	2. Pusei, kura atsaucas uz nepārvaramu varu, par to jāpaziņo rakstveidā otrai Puse, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušā Puse atbild otrai Pusei par visiem zaudējumiem, kuri pēdējai radušies.
	3. Ja nepārvaramas varas apstākļi turpinās ilgāk par 45 (četrdesmit piecām) dienām, katrai no Pusēm ir tiesības vienpusēji atkāpties un pārtraukt šo Vienošanos. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
4. **VIENOŠANĀS GROZĪŠANA, ATKĀPŠANĀS NO VIENOŠANĀS UN TĀS IZBEIGŠANA**
	1. Pusēm ir tiesības vienpusēji izbeigt Vienošanos, informējot otru Pusi rakstveidā 30 (trīsdesmit) dienas iepriekš, līdz Vienošanās izbeigšanai Pusēm veicot visus savstarpējos norēķinus.
	2. Pasūtītājam ir tiesības vienpusēji izbeigt šo Vienošanos, informējot Vienošanās dalībnieku rakstveidā 15 (piecpadsmit) dienas iepriekš, ja Vienošanās dalībnieks nav pildījis Vienošanās saistības saskaņā ar Vienošanās 5.5.punkta nosacījumiem. Šajā gadījumā Pasūtītājam ir tiesības Vienošanās dalībniekam pieprasīt līgumsodu 500,00 EUR apmērā.
	3. Pusēm vienojoties, Vienošanās var tikt izdarīti grozījumi, papildinājumi, pievienoti pielikumi, kā arī noslēgtas papildu vienošanās, ja tās nav pretrunā ar Publisko iepirkumu likuma 61. panta nosacījumiem.
	4. Jebkuras izmaiņas Vienošanās stājās spēkā tikai tad, kad tās ir noformētas rakstveidā un tās ir akceptējuši Pasūtītājs un Vienošanās dalībnieki.
	5. Pasūtītājam ir tiesības vienpusēji atkāpties no Vienošanās, ja ir zudusi vajadzība pēc Vienošanās priekšmeta. Šādā gadījumā Pasūtītājs par to rakstveidā informē Vienošanās dalībniekus vismaz 1 (vienu) mēnesi iepriekš.
	6. Vienošanās ar Vienošanās dalībnieku var tikt pārtraukta, ja Vienošanās dalībnieks Vienošanās laikā nespēj nodrošināt atbilstošu piegādes līguma izpildi vai citus Vienošanās nosacījumus.

**12. STRĪDU RISINĀŠANAS KĀRTĪBA**

Jebkuru strīdu, kas rodas līgumsaistību izpildes laikā, Puses risina sarunu ceļā. Ja 10 (desmit) darba dienu laikā, sarunu ceļā vienošanās netiek panākta, strīds tiek risināts tiesā Latvijas Republikā spēkā esošo normatīvo aktu noteiktajā kārtībā.

1. **Pārējie noteikumi**
	1. Vienošanās stājas spēkā ar tā parakstīšanas brīdi un ir spēkā līdz pilnīgai Pušu savstarpējo saistību izpildei.
	2. Pusēm ir saistoši Iepirkuma nolikumā un uzvarētāja piedāvājumā minētie noteikumi un apsolījumi, to nepildīšana vai nepienācīga pildīšana ir pamats Vienošanās vienpusējai izbeigšanai.
	3. Gadījumā, ja Puse pārkāpj vai nepilda šīs Vienošanās saistības, cita Puse ir tiesīga vienpusējā kārtībā izbeigt šīs Vienošanās darbību, prasot no vainīgās Puses zaudējumu atlīdzību. Vienošanās tiek izbeigta, ja tiesā tiek iesniegts pieteikums par Vienošanās dalībnieka maksātnespēju (šī tiesība nenoilgst).
	4. Jebkurā Vienošanās darbības izbeigšanas gadījumā Puses norēķinās atbilstoši izsniegtajām Pavadzīmēm.
	5. Vienošanās izbeigšana neanulē cietušās Puses tiesības pieprasīt zaudējumu atlīdzināšanu, kas nodarīti sakarā ar Vienošanās saistību neizpildi, vai nepienācīgu izpildi.
	6. Parakstot šo Vienošanos, Puses atzīst, ka tās ir iepazinušās ar šīs Vienošanās saturu un tā teksts ir pilnīgi saprotams, un Pušu pārstāvji ir tiesīgi to parakstīt.
	7. Puses rakstveidā informē viena otru par izmaiņām rekvizītos ne vēlāk kā 5 (piecu) darba dienu laikā.
	8. Dokumenti, ziņas vai cita korespondence, kas ierakstītā sūtījumā nosūtīta uz Vienošanās norādīto Puses adresi, uzskatāma par paziņotu septītajā dienā laikā pēc sūtījuma nodošanas pastā.
	9. Puses ievēro vispārpieņemtos nepārvaramas varas noteikumus.
	10. Puses vienojas neizpaust konfidenciāla rakstura informāciju, kas attiecas uz otru Līdzēju un kļuvusi zināma Vienošanās noslēgšanas, izpildes vai izbeigšanas gaitā.
	11. Puses strīdus risina savstarpēju sarunu ceļā. Ja šādā veidā vienošanos panākt nav iespējams, Līdzēji strīdu risina tiesā, atbilstīgi Latvijas Republikā spēkā esošajiem normatīvajiem aktiem.
	12. Vienošanās dalībnieks Vienošanās izpildes ietvaros ir saistīts ar no Iepirkuma nolikuma un piedāvājuma izrietošajām saistībām, ja vien šajā Līgumā attiecībā uz konkrētām saistībām nav noteikts savādāk.
	13. Vienošanās ir sastādīta latviešu valodā, četros eksemplāros uz 26 (divdesmit sešām) lapām (ieskaitot Vienošanās pielikumus). Visiem Vienošanās eksemplāriem ir vienāds juridisks spēks. Viens eksemplārs glabājas pie Pasūtītāja, pārējie pie Vienošanās dalībniekiem.
	14. Vienošanās pielikumi:

Pielikums Nr.1 – Tehniskā specifikācija, Vienošanās dalībnieku tehniskais un finanšu piedāvājums;

Pielikums Nr. 2 – Pasūtītāja pilnvaroto pārstāvju saraksts.

1. **PUŠU rekvizīti un paraksti:**

|  |  |
| --- | --- |
| **Pasūtītājs:****Rīgas Tehniskā universitāte**Kaļķu iela 1 Rīga, LV – 1658Reģ. Nr. 3341000709PVN Nr. LV90000068977Konta Nr. LV46TREL915101S000000Valsts kase, BIC – TRELLV22\_\_\_\_\_\_\_\_\_\_\_\_\_\_\_\_\_\_\_ L. Ribickis  | **Vienošanās dalībnieks Nr.1:****SIA “AMG Ziedi”**Akmeņu iela 16-11, Rīga, LV-1048Reģ. Nr.: 40103739969PVN Nr.: LV40103739969Konta Nr. LV67UNLA0050023977657A/S “SEB Banka”, UNLALV2X\_\_\_\_\_\_\_\_\_\_\_\_\_\_\_\_\_\_\_ G. Ivuškāne |

|  |  |
| --- | --- |
| **Vienošanās dalībnieks Nr.2:****Sabiedrība ar ierobežotu atbildību “Karkadē”**Ozolciema iela 9-1, Rīga, LV-1058Reģ. Nr.: 50103327811PVN Nr.: LV50103327811Konta Nr. LV92PARX0013539890001A/S “Citadele Banka”, PARXLV2X\_\_\_\_\_\_\_\_\_\_\_\_\_\_\_\_\_\_\_ S. Purviņa | **Vienošanās dalībnieks Nr.3:****SIA “Ls happiness factory”**Ausekļa prospekts 6-18, Ogre, LV-5001Reģ. Nr.: 40103813602PVN Nr.: LV40103813602Konta Nr. LV89HABA0551041282585A/S “Swedbank”, HABALV22\_\_\_\_\_\_\_\_\_\_\_\_\_\_\_\_\_\_\_ L. A. Mežaka  |